1945-ci ildə yeni “Arşın mal alan” filmi çəkilir. Üzeyir bəy bu filmin çəkiliş prosesində son ana qədər şəxsən iştirak edir. Filmdə baş rolları Rəşid Behbudov və Leyla Bədirbəyli oynayırdı. 1945-ci ildə çəkilmiş “Arşın mal alan” filmi yalnız Azərbaycanın deyil, dünya kinosunun nadir incilərindən biridir. Bu film 86 dildə, 136 ölkədə nümayiş olunaraq Azərbaycan xalqını, musiqisini bütün dünyada tanıtdı. “Arşın mal alan”ın əsl müəllifi hamıya bəlli oldu. |

1965-ci il... “Arşın mal alan” operettası elə bir əsərdir ki, hər bir dövrdə kinematoqrafiyanı özünə cəlb edir. Keçən əsrin 60-cı illərində Azərbaycan kinematoqrafiyası inkişaf etmiş, rejissorların, aktyorların, operatorların peşəkarlığı xeyli dərəcədə artmışdı. Ona görə də təəccüblü deyil ki, 1965-ci ildə rejissor Tofiq Tağızadə yenidən bu əsərə müraciət etdi və rəngli formatda yeni “Arşın mal alan” filmini çəkdi. Bu film də kifayət qədər uğur qazanaraq bir sıra mükafatlara layiq görüldü. |

Bununla belə, əminliklə demək olar ki, son 100 ildə “Arşın mal alan”ı bu qədər məşhur edən onun məhz 1945-ci ildə çəkilmiş versiyasıdır. | Söz mücrüsü • mühacirət • premyera • təhrif etmək

Söz ehtiyatı

| c |  | “Arşın” sözünün mənasından çıxış edərək “öz arşını ilə ölçmək” ifadəsinin mənasını təxmin edin və lüğət vasitəsilə dəqiqləşdirin.

| ç |  | Kontekstdən çıxış edərək mətndə fərqləndirilmiş “əsil” və “əsl” sözlərini izahlarla uyğunlaşdırın və cümlələrdə işlədin. 1. Nəsil, soy, mənşə 2. Həqiqi, doğru, orijinala uyğun olan

| d |  | Aşağıdakı sözlərdən hansı kino termini deyil? a. titr b. operator c premyera d. mühacirət e. dekorasiya