| c |  | Sizcə, nə üçün mətnin müəllifi Tağıyevin doğum tarixi haqqında məlumat vermir? Müsəllim Həsənovun Tağıyev haqqında kitabından aşağıdakı parçaları oxuyun və bunun səbəbini izah edin. “Bakinski raboçi” qəzetinin 1924-cü il 3 sentyabr nömrəsində verilmiş elandan: “Zeynalabdin Tağıyev sentyabrın 1-də 105 yaşında Mərdəkanda ağ ciyər iltihabından vəfat etmişdir. Nəriman Nərimanovun (1870–1925) Tağıyev haqqında kitabından: “Hacı Zeynalabdin Tağıyev 1838-ci ildə Bakıda anadan olub”. Tağıyev haqqında 1912-ci ilə aid arxiv sənədində onun 74 yaşı olduğu göstərilir. Hacının 1898-ci ildə doğulan qızı Leylanın doğum şəhadətnaməsində uşağın atasının, yəni H.Z.Tağıyevin 56 yaşı olduğu göstərilir. 1899-cu ildə Zaqafqaziya Ruhani İdarəsindən Tağıyevə verilmiş doğum şəhadətnaməsindən: “Hacı Zeynalabdin Tağıyev ... 1823-cü ildə doğulub”. • Sənədlərə əsasən Tağıyevin doğum tarixi haqqında neçə versiya ortaya çıxır? Həmin versiyaları sadalayın və inandırıcı görünəni əsaslandırın.

| ç |  | Məlumat vərəqində yazılanları rabitəli mətn şəklində təqdim edin. Məlumatlara istinad edərək Hacı Zeynalabdin Tağıyevin fikrini şərh edin. Bir oğlana təhsil verməklə təhsilli bir insan, bir qıza təhsil verməklə təhsilli bir ailə qazanmış oluruq.
NAZLI TAHİROVA Doğum tarixi: 1890-cı il Doğum yeri: Naxçıvan Vəfat tarixi: 1977 Təhsil aldığı məktəb: Tağıyevin Qızlar məktəbi Təhsil aldığı dövr: 1901–1907-ci illər Fəaliyyət dövrü: 1909 – ömrünün sonuna qədər Təsis etdiyi qurumlar: 1912-ci ildə Naxçıvan şəhərində qızlar üçün məktəb 1921-ci ildə Naxçıvanda ilk özfəaliyyət Qızlar teatrı Mükafatları: “Əməkdar məktəb müəllimi” fəxri adı |
Qeyd: Seminariyanın məzunlarına H.Z.Tağıyev “Quran” kitabını avtoqrafla bağışlayırdı. Həmin xatirə kitabını Nazlı xanımın nəvələri bu gün də qoruyub saxlayırlar.