Yazı

3 | a |  | Fərqləndirilmiş sözlərin hal, yoxsa mənsubiyyət şəkilçisi qəbul etdiyini müəyyənləşdirin. a. Evin ətrafına taxta çəpər çəkilmişdi. b. Sənin evin bura yaxındır?

| b |  | Sözləri kök və şəkilçiyə ayırın. Saitlə başlayan şəkilçi artırılarkən söz kökündə hansı dəyişiklik baş verir? şəkildə, şəkliniz, şəkildən, şəklə, şəklimiz

Bunları bilməliyik | BƏZİ İKİHECALI SÖZLƏRDƏ İKİNCİ HECADAKI SAİTİN DÜŞMƏSİ
Bəzi ikihecalı sözlərə saitlə başlayan hal və mənsubiyyət şəkilçisi qoşulduqda ikinci hecadakı qapalı sait düşür. Məsələn: ömür – ömrün illəri, onun ömrü.
Həm mənsubiyyət, həm də hal şəkilçisi qoşulduqda düşür: | Yalnız mənsubiyyət şəkilçisi qoşulduqda düşür:
fikir, ətir, çətir, isim, cisim, nəsil, fəsil, səbir, şəkil, sinif, eyib, əsil, sətir və s. | ağıl, alın, beyin, burun, ağız, boyun, çiyin, qarın, könül, oğul, qayın, əyin, ovuc, qoyun (qucaq) və s.
fəslin ayları (yiyəlik hal şəkilçisi) yay fəsli (mənsubiyyət şəkilçisi) | oğula güvənmək (yönlük hal şəkilçisi) dayımın oğlu (mənsubiyyət şəkilçisi)

| c |  | İkinci hecasındakı saiti düşən sözləri müəyyən edin. İkinci hecadakı saitin düşmə səbəbini müəyyənləşdirin.
1. Qəlbim, canımsan, ey ana yurdum! İsti qoynunda mən yuva qurdum. (Abdulla Şaiq) | 2. Bir bax, gül-çiçəklər qucaq-qucaqdır, Elə bil hər gülün çətri başqadır. İnanma, desələr, torpaq torpaqdır, Vətən torpağının ətri başqadır. (Musa Yaqub)

| ç |  | Mötərizədəki sözlərə uyğun hal şəkilçiləri artırmaqla cümlələri tamamlayın. İkinci hecadakı saitlər hansı hallarda düşdü? Səbəbini izah edin.
1. (İsim) ... altı halı var. 2. Kitab beş (fəsil) ... ibarət idi. 3. Şuşada (ömür) ... bərabər bir gün keçirdik. 4. Hansı (sətir) ... söz sırası pozulmuşdur? 5. Bəzən gənc (nəsil) ... qınayırlar. |
Xatırla |
Yiyəlik, yönlük, təsirlik halların şəkilçiləri saitlə başlayır.