– Uşağın necə də bəxti gətirdi? İndi nə qədər var-dövlət istəsə, əmir ona verəcək.

Hüseyn isə üzünü əmirə tutub dedi:

– Ya əmir, mən var-dövlət istəmirəm, mənim üçün kitabdan böyük dövlət yoxdur. Saray kitabxanasında mütaliə etmək çoxdankı arzumdur. Xidmətimin qarşılığında kitabxanaya giriş icazəsi istəyirəm.

O dövrdə Buxara kitabxanası İsgəndəriyyə kitabxanasından sonra dünyada ikinci böyük kitabxana idi. Burada kitabların sayı-hesabı yox idi.

– Elə bu?! – saray adamları gənc həkimin arzusuna gülüşdülər.

Əmir də Hüseynin arzusuna bir qədər təəccüblənsə də, anladı ki, gənc həkimin onu sağaltması təsadüfi deyilmiş. Əmir onu sarayın baş həkimi vəzifəsinə təyin edir. Hüseyn

zəngin saray kitabxanasındakı kitabları mütaliə edərək biliklərini genişləndirir. Bu gənc həkim gələcəyin dünya şöhrətli alimi İbn Sina idi. | Söz mücrüsü • bəxti gətirmək • müayinə etmək • dodaqaltı • çarəsi kəsilmək • pəhriz

Söz ehtiyatı

| b |  | Verilmiş frazeoloji birləşmələrin mənasını təxmin edin. Lüğət vasitəsilə yoxlayın. “Çarə” və “əlac” sözlərinin sinonim olduğunu əsaslandırın. çarəsi kəsilmək, əlac tapmaq, əlacı kəsilmək, başına çarə qılmaq

| c |  | Kontekstə əsasən “bəxti gətirmək” ifadəsinin mənasını izah edin. Aşağıdakılardan hansı bu ifadəni əvəz edə bilər? a. bəxtindən küsmək b. bəxti yatmaq c. bəxti üzünə gülmək d. bəxtinə çıxmaq e. bəxti bağlanmaq

Nə anladın?

| ç |  | Mətnə əsasən cümlələri tamamlayın. 1. Vəzir gənc həkimin əmiri müalicə edəcəyinə inanmır, çünki ... . 2. Əmir gənc həkimin onu müayinə etməsinə razılıq verir, çünki ... . 3. Həkim əmirin yatağının yanında yağlı plov və şirniyyatlar görəndə anlayır ki, ... . 4. Saray adamları gənc həkimin təyin etdiyi müalicəyə gülürlər, çünki ... . 5. Əmir həkimin arzusunu eşidəndə təəccüblənir, çünki ... .