“WhatsApp” və “Telegram” kimi tətbiqlər vasitəsilə insanlar dünyanın hər yerindən asanlıqla ünsiyyət qura bilirlər. “Duolingo” və “Khan Academy” isə tədris məqsədilə istifadə olunan məşhur mobil tətbiqlərdir. Naviqator (GPS sistemi) tətbiqləri müxtəlif obyektlərin koordinatlarını tapmaqda, düzgün yolu seçməkdə sizə kömək edə bilər. Banklar mobil tətbiqlər vasitəsilə müştərilərinə onlayn bankçılıq xidməti göstərir, bu da onların vaxtına qənaət edir. Bəzi tətbiqlər insanlara gündəlik qidalanma və idman rejimlərini izləməkdə kömək edir.

Beləliklə, smartfon yalnız ünsiyyətdə deyil, gündəlik fəaliyyətimizin bir çox sahələrində əsas vasitəyə çevrilmişdir. Biz onun köməyi ilə informasiya alırıq, əylənirik, insanlarla tanış oluruq, alış-veriş edirik, taksi çağırırıq, hətta ürəyimizi ona açır və məsləhət istəyirik... Smartfonun funksionallığı artıq insanlarda asılılıq yaradır və bu,

cəmiyyəti narahat edir. Lakin buna baxmayaraq, dünyanın aparıcı şirkətləri smartfonları yeni, inanılmaz imkanlarla təchiz etmək üçün baş sındırır və hər il istifadəçilərə smartfonların yeni versiyalarını təklif edirlər. | Söz mücrüsü • sensor • kolleqa • təchiz etmək • funksionallıq • onlayn • asılılıq

Nə anladın?

| b |  | Suallara cavab verin. 1. Mobil telefonun yaranması kimin adı ilə bağlıdır? 2 Ağıllı telefonların hansı xüsusiyyətləri var? 3. Mobil telefon və smartfonun ixtirası arasında neçə il fərq var? 4. Köhnə nəsil mobil telefonlarla müqayisədə smartfonların funksionallığını artıran əsas faktor nədir? 5. Mobil rabitə sistemləri hansı imkanlara malikdir?

| c |  | Hansı bəndlərdə ilk mobil telefonun çəkisi sözlə düzgün ifadə olunub?
a. bir kilo on üç qram b. bir kilo yüz otuz qram c. bir tam onda üç kilo | ç. bir tam yüzdə on üç kilo d. 1130 qram e. 113 qram

Düşün və cavab ver

| ç |  | Aleksandr Bellin epiqrafda verilmiş fikrini mətnin məzmunu ilə əlaqələndirin. Fikrinizi əsaslandırın.

| d |  | Siz hansı mobil tətbiqlərdən istifadə edirsiniz? Onların əhəmiyyəti haqqında danışın.