III qrup BAKIDA ÇÖRƏK QITLIĞI 1871-ci ildə Bakı camaatı çörək qıtlığı ilə üzləşmişdi. Səbəb də o idi ki, un tacirləri daha çox pul qazanmaq üçün anbarları bağlı saxlayır, süni surətdə qiymətləri bahalaşdırırdılar. Belə bir vəziyyətdə Hacı Zeynalabdin tacirlərlə danışığa gedib baha qiymətə olsa da, onlardan xeyli un aldı. O, şəhərin mərkəzində çörək yarmarkası təşkil edib burada baha aldığı unu ucuz qiymətə satmağa başladı. Un tacirləri: “Biz belə |

danışmamışdıq”, – deyə onu hədələməyə başladılar.
Ancaq Hacı onlara əhəmiyyət verməyib çörəyin qiymətini aşağı sala bildi.

Həmin günlərdə “Bakinski listok” qəzeti yazırdı: “...Qiymətlərin artması şəhərin yoxsul sakinlərinin vəziyyətini bir az da pisləşdirir. Amma belə bir vaxtda xalqın ağır vəziyyətini yüngülləşdirməyə çalışan, bu yolda öz var-dövlətindən keçən adamlar tapılır. İnkişaf etmiş ölkələrdə Tağıyev kimi adamlara heykəl qoyurlar”.

IV qrup 100 İLLİK MÜQAVİLƏ

Deyilənə görə, Tağıyev Almaniyaya səfəri zamanı Berlindəki bahalı restoranlardan birinə daxil olur və nahar etmək istəyir. O, masalardan birində əyləşib gözləyir. Ancaq ofisiant ona yaxınlaşmır. Hacının geyimini, saqqalını görüb onu imkansız bir şəxs zənn edir. Sonda Hacı özü ofisiantı səsləmək qərarına gəlir. Lakin heç kim ona diqqət etmir. Bir xeyli gözlədikdən sonra Hacı restoranı tərk edir.

Bir müddətdən sonra restoran rəhbərliyi xəbər tutur ki, onların Şərq görünüşlü qonağı Bakıdan gələn milyonçuymuş. Cəld Hacının arxasınca bir elçi göndərirlər. Onu restorana gətirərək üzr istəyirlər və onun üçün 20 nəfərlik bir masa açıb müxtəlif yeməklərlə bəzəyirlər. Hacı soruşur: – Bu masanın bir günlük qiyməti nə qədərdir? Rəhbərlik hesablayır və cavab verir. – Bəs bir həftəlik? Yenə hesablayıb cavab verirlər. |

– Bəs bir aylıq?.. Bəs bir illik?… Bəs yüz illik?

Rəhbərlik suallardan son dərəcə çaşqın olsa da, hesablayıb cavab verir. Hacının sualları əbəs olmur. O, restoran rəhbərliyi ilə 100 illik müqavilə imzalayır, pulunu ödəyir. Müqavilədə qeyd olunur ki, 100 il ərzində bu restorana gələn hər bir azərbaycanlı belə bir masa ətrafında təmənnasız yemək yeyəcək.

Belə deyirlər ki, həmin restoran 100 il ərzində ora gələn azərbaycanlılara təmənnasız qulluq edib. | Söz mücrüsü • nərə • ianə • qıtlıq • qəbz • təmənnasız