Yazı

2 | a |  | Fərqləndirilmiş sözlərə sual verin, aid olduğu nitq hissəsini və cümlədəki vəzifəsini müəyyən edin. 1. Dəri palto qıza çox yaraşırdı. 2. Dənizdəki gəmilər sahilə yaxınlaşırdı. 3. Biz dördüncü vaqona mindik.

Bunları bilməliyik | TƏYİN
İkinci dərəcəli cümlə üzvlərindən biri də təyindir. Təyin cümlədə, əsasən, isim və isimləşmiş sözlərlə ifadə olunmuş digər cümlə üzvlərini izah edir, necə? nə cür? hansı? neçə? nə qədər? neçənci? suallarından birinə cavab verir. Təyin müxtəlif nitq hissələri və söz birləşmələri ilə ifadə olunur. Məsələn: Səhnədə rəngbərəng (sifət) işıqlar yanırdı. Gəl birinci (say) sırada oturaq. Qurumuş (feili sifət) otları təmizləmək lazımdır. Daş (isim) pilləkənlə yuxarı qalxdıq. Bu (əvəzlik) mahnıdan xoşum gəlir. Dostum çayın kənarındakı (söz birləşməsi) kənddə yaşayır.

| b |  | Cümlələrdə təyinləri seçin, ifadə vasitələrini müəyyən edin. 1. Taxta qapını yavaşca döydüm. 2. Nazlı tədbirdə üç şeir söyləyəcək. 3. Oxuduğun əsər haqqında mənə danış. 4. Bayırda dəhşətli fırtına başlamışdı. 5. Röyanın qardaşı Mətin futbolçudur. 6. Yenə həmin yerdə görüşərik.

| c |  | Təyinlərin aid olduğu cümlə üzvlərini müəyyən edin. a. Dilarə qonşu qızlarla oynayırdı. b. Qız qalası qədim abidədir. c. Balaca uşaqlar Şaxta babanı dövrəyə aldılar.
1. Mübtəda 2. Tamamlıq 3. Xəbər | a b c a b c a b c