|  | 1890-cı ildə Le Prins Amerikada yaşayan ailəsinin yanına qayıtmağa qərar verdi. ABŞ-də o öz ixtirasından yaxşı qazanc əldə edə bilərdi. Luinin həyat yoldaşı Nyu- Yorkdakı evlərində kinoseanslar təşkil etmək üçün xüsusi zal da hazırlamışdı. Sentyabrın 16-da gecə saat 3-ə yaxın qardaşı Albert Le Prinsi qatarla Dijon stansiyasından Parisə yola saldı. Le Prins kinoaparat, proyektor, çertyojlar da daxil olmaqla, bütün yükünü özü ilə götürmüşdü. Parisdən Nyu-Yorka gedəcəkdi. Lakin həmin gecə ixtiraçı yükü ilə birlikdə qatardan yoxa çıxdı. Onu bir daha görən olmadı. İllərlə davam edən axtarış heç bir nəticə vermədi. Le Prins yoxa çıxandan beş il sonra fransalı Lui və Ogüst Lümyer qardaşları “kinematoqraf” adı verdikləri yeni aparat və proyektor ixtira etdilər. 1895-ci il dekabr ayının 28-də Kapusinlər bulvarındakı bir restoranda ilk pullu kino seansı təşkil olundu. Növbəti ildə isə dünya turnesinə çıxdılar və kino aparatının ixtiraçıları, ilk filmin müəllifləri kimi adlarını tarixə yazdılar. Əgər 1890-cı il sentyabrın 16-da fransız əsilli ingilis fotoqrafı Lui Le Prins müəmmalı surətdə yoxa çıxmasaydı, indi dünya kinematoqrafiyasının paytaxtı Parisin Kapusinlər bulvarı yox, Lids şəhəri yaxınlığındakı Raundhey qəsəbəsi sayılardı.
Arif Əliyev. “Tarixi yanlışlıqlar” kitabından |  | Söz mücrüsü • rakurs • turne • seans • müəmma • platforma

Söz ehtiyatı

c |  | “Rakurs” sözünün izahından çıxış edərək mətndə altından xətt çəkilmiş cümləni şərh edin. Rakurs – təsviri sənətdə, foto və kino çəkilişində obyektin konkret nöqtədən görünüşü.

ç |  | Şəkillərə baxaraq çəkiliş zamanı rakursun rolunu və əhəmiyyətini izah edin.

d |  | Kontekstə əsasən sözləri izahlarla uyğunlaşdırın.
1. Silsilə təşkil edən prosesin mərhələlərindən biri 2. Bir neçə məntəqədə dayanmaqla uzunmüddətli səfər 3. İxtiraçının müəlliflik hüququnu təsdiq edən sənəd | a. patent b. seans c. turne