| Kinonun tarixi

a |  | Ən çox sevdiyiniz film haqqında danışın. Nəyə görə məhz bu filmi sevirsiniz?

b |  | Kinonun tarixi haqqında nə bilirsiniz? Sizcə, 100 il bundan əvvəl çəkilən filmlər müasir filmlərdən nə ilə fərqlənirdi? Kinonun yaranması Tarix göstərir ki, hər bir texnoloji yenilik özündən əvvəlki ixtiraların əsasında meydana çıxır. Kinokameranın da yaranması üçün əvvəlcə fotoaparat ixtira olunmalı idi. XIX əsrin 30-cu illərində hər hansı əşyanın və ya mənzərənin şəklini yaratmağa imkan verən fotoqrafiya ixtira edildi. İlk fotoaparatlar obyektivə bərkidilmiş linzadan və üzərinə xüsusi maddə çəkilmiş fotolövhədən ibarət idi. İşıq və kölgələr linzadan keçib lövhədə əks olunur və, beləliklə, ağ-qara şəkil əmələ gəlirdi.
Bundan sonra insanlar hərəkəti əks etdirə bilən cihaz haqqında düşünməyə başladılar. 1870-ci illərin sonlarında xəbər yayıldı ki, amerikalı fotoqraf Edvard Meybric, nəhayət, bu işin öhdəsindən gəlib. İki nəfərin mübahisəsini həll etmək üçün o, xüsusi qurğu fikirləşib. Kaliforniya ştatının qubernatoru Stenford fizioloq alim Mare ilə mərc gəlibmiş. |

|  | Stenford deyirmiş ki, at qaçanda müəyyən məqamlarda dörd ayağını da eyni vaxtda yerdən qoparır. Mare isə atın ayaqlarından ən azı birinin həmişə yerdə qaldığını iddia edirmiş. Meybric qaçış zolağının kənarında bir-birinə yaxın məsafədə çoxlu sayda fotokamera yerləşdirir. Onlar ardıcıl olaraq işə düşür, atın qaçış kadrlarını qeydə alırlar. Sonra isə Meybric proyektorda şəkilləri hərəkətə gətirir, qaçan atın, ani də olsa, bütün ayaqlarını yerdən qopardığını sübuta yetirir. Lakin bu, əlbəttə, film deyildi, ardıcıl olaraq işə salınan fotokameraları kinoaparat adlandırmaq olmazdı.
| Kinonun ixtirası fransalı Lümyer qardaşlarının – Ogüst və Luinin adı ilə bağlıdır. Məhz onlar 1894-cü ildə “kinematoqraf” adlanan qurğu icad etdilər. 1895-ci il dekabrın 28-də Parisin Kapusinlər bulvarındakı restoranda ilk film nümayişi baş tutdu. Daha doğrusu, film yox, filmlər, çünki qardaşlar hər biri 40–50 saniyə çəkən 10 film nümayiş etdirmişdilər. Sözsüz ki, bu filmlərin dərin məzmunu, süjeti yox idi. Lakin ekranda hərəkət edən insanları görən