2-ci fəsil | Təbiblərin hökmdarı

1 | a |  | Aşağıdakı cümlələri oxuyun. Fərqləndirilmiş sözlərin mənasını təxmin edin. Hansı nümunələrdəki sözlər bir-biri ilə sinonimdir? 1. Bənnasız hörgü hörülməz, Təbibsiz xəstə dirilməz... (“Koroğlunun Ərzurum səfəri”) 2. Hippokratı “təbabətin atası” adlandırırlar. 3. Həkimlərin dediyinə görə, Atabəyin ciyərləri soyuqlamışdı. (M.S.Ordubadi) 4. Ziba məşhur həkim idi, tibb sahəsində yenilikləri ilə tanınırdı.

ƏMİR VƏ LOĞMAN

Deyilənə görə, bir gün Buxara əmiri ağır xəstələnir. Sarayda olan həkimlərin heç biri onun dərdinə çarə tapa bilmir. Ağrıdan əziyyət çəkən hökmdar əmr edir ki, bilikli bir həkim axtarıb tapsınlar. Sarayın vəziri əmirin yatağına yaxınlaşıb baş əyir:

– Ya əmir, ölkədə sizi müayinə etməyən daha heç bir həkim qalmayıb. Bircə Hüseyn adında yenicə həkimliyə başlamış bir nəfər var. Onu da hüzurunuza gətirməyə cürət etmədik. Çünki çox cavandır, təcrübəsizdir.

Çarəsi kəsilmiş əmir yeniyetmə həkimin onu müayinə etməsinə razılıq verir. Hüseyni əmirin hüzuruna gətirirlər.

Əmirin yatağının yanında yağlı plov, cürbəcür şirniyyatlar düzülmüşdü. Əmir güclə nəfəs alır, oynaqlarının ağrısından yata bilmirdi. Gənc həkim başa düşür ki, əmirin xəstəliklərinin əsas səbəbi onun düzgün qidalanmaması və hərəkətsizliyidir.

Hüseyn əmiri müayinə etdikdən sonra ona pəhriz təyin edir. Saray həkimləri bir-birinə baxıb dodaqaltı gülürlər. Çarəsiz qalan əmir Hüseynin müalicəsini qəbul edir.

Bir həftədən sonra Hüseyn əmirin yanına gəlir. Onun müalicəsi müsbət nəticə vermişdi. Əmir ağrılardan qurtulmuşdu, özünü xeyli yaxşı hiss edirdi. O, gənc həkimi hörmətlə qarşılayıb tərifləyir və soruşur:

– Bu yaxşılığının qarşılığında məndən nə istəyirsən?

Saray həkimləri pıçıldaşırlar: