| d |  | Çarli Çaplin Ceraldinaya məktubunda hansı tövsiyələri verir? Uyğun cümlələri seçin və mətnə istinad etməklə əsaslandırın. 1. Anana qarşı diqqətli ol, ondan hal-əhval tut. 2. Başqalarına qarşı təkəbbürlü olma. 3. Əliaçıq, mərhəmətli ol, kasıblara əl tut. 4. Zəhmətkeş ol, sənətin sirlərini daha dərindən öyrən. 5. Həmişə öz mövqeyin, prinsiplərin olsun, hətta atanla da mübahisə etməkdən çəkinmə. 6. Pulunu qənaətlə xərclə, israfçılıq etmə. 7. Öz valideynlərinə, nəslinə layiq insan ol. 8. Mənəvi dəyərləri puldan, var-dövlətdən üstün tut.

4 | a |  | Yutub platformasında Çarli Çaplinin aşağıdakı filmlərindən birini izləyin. Film haqqında esse yazın. • “Qızıl hərisliyi” (ing. Gold Rush) • “Yeni dövr” (ing. Modern times) • “Balaca” (ing. The Kid) • “Böyük şəhərin işıqları” (ing. City Lights)

Təlimat
Essenizi aşağıdakı kimi strukturlaşdırın.
Giriş. Çarli Çaplin və onun sərsəri obrazı.
• Aktyor haqqında dərslikdən oxuduğunuz və başqa mənbələrdən əldə etdiyiniz ən vacib məlumatları qeyd edin (3-4 cümlə).
• Baxdığınız film haqqında internetdən məlumat toplayın. Filmin çəkiliş tarixini, rejissorunu qeyd edin (2-3 cümlə).
Əsas hissə. Film haqqında təəssüratlarınızı yazın və münasibətinizi bildirin.
• Filmin məzmununu 4-5 cümlə ilə ifadə edin.
• Çarli Çaplinin və digər aktyorların ifasına münasibət bildirin.
• Avara obrazına münasibət bildirin. Öz fikirlərinizi “Səssiz kinonun dahisi” mətnindən aldığınız məlumatlarla müqayisə edin.
• Filmin əsas ideyasını açıqlayın.
Sonluq. Baxdığınız filmin Çarli Çaplin yaradıcılığında və kino tarixində yerini qeyd edin.
• Nə üçün Çarli Çaplinin filmləri bu gün də tamaşaçılar üçün maraqlıdır?
• Müasir dövrdə hansı aktyorlar Çarli Çaplinin ifa tərzini davam etdirirlər?
(Məsələn, onun hərəkətlərini Ceki Çanın hərəkətləri ilə müqayisə edin.)