Ümumiləşdirici təkrar

1 |  | Nöqtələrin yerinə uyğun isimlər artırıb cümlələri tamamlayın. Saylarla işlənən isimlərin təkdə və cəmdə işlənməsi səbəbini izah edin. səhifə, alim, dəqiqə, nəşriyyat, güzgü, insan 1. Sərgidə bir çox ... nəşr etdikləri kitabları nümayiş etdirirdi. 2. Deyilənə görə, Arximedin tapşırığı ilə 450 ədəd ... hazırlanır. 3. Festivalda yüzlərlə ... iştirak edirdi. 4. Mündəricat kitabın birinci ... verilmişdi. 5. “Elm” jurnalının bu nömrəsində onlarla ... məqaləsi verilib. 6. Konsertin bitməsinə 5–10 ... qalıb.

2 |  | Hansı cümlədə sayla işlənən isim cəmdə olmalıdır? a. Dünyanın ən çox əhalisi olan ölkəsi Çindir. b. Neptun Günəşdən uzaqlığına görə səkkizinci planetdir. c. Şəhərin bir çox yolunda təmir işləri aparılır. d. Şəms güldana bir dəstə nərgiz qoymuşdu. e. Mağazanın qarşısında üç-dörd nəfər adam var idi.

3 |  | Cümlələrdə fərqləndirilmiş sözlərə diqqət edin və feilləri müvafiq zamanda işlədin. 1. Dünən “Gələcəyin alimləri” adlı konfransda ... (iştirak etmək) 2. Şirvanşahlar sarayı XV əsrdə Şirvanşah I Xəlilullah tərəfindən ... (tikdirilmək) 3. Gələn il məktəbimizdə təbiət fənləri üzrə olimpiada ... (keçirilmək) 4. Srağagün çox güclü yağış ... (yağmaq) 5. Növbəti həftə Bakı ətrafı kəndlərə ekskursiya ... (təşkil etmək) 6. Təbiətsevərlər hər il minlərlə ağac ... (əkmək)

4 |  | Cümlələrdəki feillərin zamanını və hansı şəxsə aid olduğunu müəyyən edin. 1. Müəllim sinfə müraciətlə sualı təkrarladı. 2. Alimlər bu ərazidə arxeoloji qazıntılar aparacaqlar. 3. Oğul, qısa zamanda bu sənətin sirlərini öyrəndin. 4. Bu bitki iki ildən bir çiçək açacaq. 5. Biz hər gün dəniz sahilinə gedirik.

5 |  | Feilləri zamana və şəxsə görə dəyişib cümlədə işlədin.
gözləmək (indiki zaman, III şəxsin təki) soruşmaq (keçmiş zaman, II şəxsin cəmi) başlamaq (gələcək zaman, I şəxsin təki) | sevinmək (indiki zaman, II şəxsin təki) səsləmək (keçmiş zaman, I şəxsin cəmi) aparmaq (gələcək zaman, III şəxsin təki)