3 | a |  | “Səssiz kinonun dahisi” mətnində Çarli Çaplinin xarakteri haqqında məlumat varmı? Mətni oxuduqdan sonra yalnız aktyor deyil, bir şəxsiyyət kimi Çaplin haqqında sizdə hansı təəssürat yarandı? Mətndə Çaplinin xatirələrindən verilmiş sitatları oxuyun və Çarli Çaplinin xarakteri haqqında fikir yürüdün.

| b |  | Çarli Çaplinin uşaqları haqda qısa arayışı və qızı Ceraldinaya məktubunu oxuyun. Böyük aktyorun şəxsiyyəti haqqında fikirlərinizi tamamlayın.
Qısa arayış Çarli Çaplinin 12 uşağı olmuşdur. Onlardan bəziləri atalarının yolu ilə gedərək aktyor olmaq istəmişlər. Lakin yalnız biri – qızı Ceraldina bu sahədə uğurlar qazanmışdır. Səhnədə rəqqasə və balerina kimi fəaliyyətə başlayan Ceraldina sonradan bir çox filmlərə çəkilmiş, beynəlxalq mükafatlar qazanmışdır. |  | Çarli Çaplin (gəncliyində) və qızı Ceraldina Çaplin
Çarli Çaplinin qızı Ceraldinaya məktubu (ixtisarla) Əziz qızım! ...Sən indi məndən necə də uzaqlardasan! Sənin portretin stolun üstündə və burada – ürəyimin yanındadır. Sən isə indi orada, nağıllar aləmi olan Parisdə, Yelisey çölündəki möhtəşəm teatrın səhnəsində rəqs edirsən. ...Gözəlləşməyində və rəqs etməyində ol! Ulduz olub işıq saç! Ancaq tamaşaçıların heyranlığı və alqışları səni məst etsə, sənə bağışlanan çiçəklərin ətri başını gicəlləndirsə, onda bir sakit bucaq tapıb otur və mənim bu məktubumu oxu, həm də öz ürəyinin səsinə qulaq as. Bilirsənmi, sən balaca olanda gecələr sənin çarpayının yanında oturub nə qədər nağıllar danışmışam? O zaman mən sənin xəyallarını görürdüm, Ceraldina, sənin bu gününü görürdüm. Mən səhnədə rəqs edən qızı, göylərdə süzən pərini görürdüm. Heç tamaşaçıların bu sözlərini eşitmisənmi: “O qızı görürsünüzmü? Qoca təlxəyin qızıdır. Yadınıza gəlir də, onu Çarli deyə çağırardılar?” Bəli, mən – Çarliyəm! Mən – qoca təlxəyəm! Mən nimdaş şalvarda rəqs edirdim, sən isə şahzadələrin ipək paltarında rəqs etməkdəsən. Bu rəqslər və göy gurultusu kimi səslənən alqışlar tezliklə səni göylərə ucaldacaq. Uç! Uç oralara! Ancaq sonra oradan yerə də en! Sən gərək insanların həyatını da görəsən, soyuqdan və aclıqdan tir-tir əsən küçə rəqqaslarının necə oynadıqlarına da baxasan. Mən də eynilə onlar kimi idim, Ceraldina...