3-cü fəsil | Mobil telefonlar

1 | a |  | Keçən dərslərdə son 150 ildə istifadə olunan rabitə vasitələri – teleqraf, telefon, teletayp, telefaks, peycer haqqında məlumat aldınız. Bəs siz bu gün hansı rabitə vasitələrindən istifadə edirsiniz? Bu vasitənin əvvəlkilərdən hansı fərqli cəhətləri və üstünlükləri var? Texnologiya əsrinin möhtəşəm ixtirası “Vaxt gələcək, insanlar danışdığı insanın təsvirini telefonda görə biləcək” (Aleksandr Bell, 1906-cı il)
Bu gün çox az adam tapılar ki, mobil telefon və ya smartfonun nə olduğunu bilməsin. Ev telefonundan fərqli olaraq, bu rabitə vasitələri ilə, demək olar ki, istənilən yerdən zəng etmək mümkündür. Mobil telefonlar müasir həyatımızın ayrılmaz bir hissəsinə çevrilmişdir. Artıq bu kiçik cihazlar yalnız zəng etmək və mətn mesajları göndərmək üçün deyil. Onlar bir çox digər funksiyaları yerinə yetirərək gündəlik həyatımızı daha asan və maraqlı edir. | Sözlərin izahı Mobil - cǝld, çevik, hərəkətli; sürətlə hərəkət edən; gəzdirilə bilən, daşınan. Naviqasiya - ünvana çatmaq üçün optimal marşrutun seçilməsi. GPS (Global Positioning System, "ci-pi-es" kimi oxunur) - qlobal mövqe tǝyinetmə sistemi. SMS (ing. Short Message Service - qısa mesaj xidməti) - mobil telefon vasitəsilə mətnin ötürülməsi və qəbul edilməsi sistemi.

Mobil telefonun yaranması

1973-cü il aprelin 3-də “Amerika Teleqraf və Telefon şirkəti”nin konstruktor şöbəsində telefon zəngi eşidildi. Şöbə rəisi Koel Enqel dəstəyi qaldırdı. Zəng edən – Koelin kolleqası, “Motorola” şirkətinin mühəndisi Martin Kuper idi:

– Tap görüm, mən hansı telefondan zəng edirəm? Sonra cavab gözləmədən əlavə etdi: – Mən sənə əsl mobil telefondan zəng edirəm. Bu sözlər mobil telefonla baş tutmuş ilk telefon danışığı kimi tarixə düşdü. Martin Kuperin ixtira etdiyi ilk mobil telefonun uzunluğu 22,5 sm, eni 12,5 sm, qalınlığı 4 sm idi. Onun çəkisi də az deyildi – 1,13 kq. Aparatın üzərində cəmi |

12 düymə var idi; 10-u rəqəm, 1-i telefon çağırışının göndərilməsi və daha 1-i telefon danışığını kəsmək üçün idi.