| e |  | Sizcə, “İlk proqramçı” bədii, yoxsa qeyri-bədii mətndir? Mətndən aşağıdakı fikirləri təsdiqləyən nümunələr seçərək fikrinizi əsaslandırın. 1. Müəllifin əsas məqsədi oxucuya həqiqətə uyğun, dəqiq məlumat verməkdir. 2. Mətndə real faktlar, tarixi hadisələr öz əksini tapıb. 3. Mətndə hadisələrin dəqiq tarixi, yeri, real şəxslərin adları göstərilir. 4. Mətn tarixi sənədlərin şəkilləri və fotolarla müşayiət olunur.

| ə |  | Mətndə altından xətt çəkilmiş cümləni bir daha oxuyun. Aşağıdakı məlumatlar Ada Lavleysin hansı fikirlərini sübut edir?

Qrafik redaktorlardan biri də Paint proqramıdır. Paint proqramında rəsm çəkmək üçün uyğun alətlər nəzərdə tutulub. Alətlər qutusundan lazım olan alət, rənglər qutusundan (palitradan) isə uyğun rəng seçərək şəkil çəkmək mümkündür.

Müasir bəstəkarlar öz əsərlərini yaratmaq üçün musiqi redaktorlarından istifadə edirlər. Məsələn, ALPLogo musiqi redaktorunun pəncərəsində pianoya bənzəyən musiqi klaviaturası var. Burada müvafiq notların uzunluğunu seçməklə və onlara uyğun klavişləri çıqqıldatmaqla istədiyiniz melodiyanı yarada bilərsiniz. Bu məqsədlə kompüterin klaviaturasından da istifadə etmək olar.

Microsoft Office Excel. Əsasən, hesablama işləri aparmaq və müxtəlif məqsədli elektron cədvəllər qurmaq üçün nəzərdə tutulmuş proqramdır. Bu proqram icad olunduqdan sonra şirkətlərdə mühasib işləyən şəxslərin işləri çox asanlaşdı.

| f |  | Təsəvvür edin ki, keçmişə səyahət edib Çarlz Bebbic və Ada Lavleyslə görüşmüsünüz. Kompüter bilgilərinizdən istifadə edərək onlara müasir kompüter texnologiyalarının imkanları haqqında məlumat verin.

Təqdimat

2 | a |  | Qruplara ayrılın və adları çəkilən alimlər haqqında araşdırma aparın. Bu bölmədə öyrəndiyiniz və araşdırma nəticəsində tapdığınız məlumatlara əsasən təqdimat hazırlayın.
I qrup: İsaak Nyuton II qrup: Qalileo Qaliley III qrup: Yusif Məmmədəliyev IV qrup: Tomas Edison | Təlimat: • Təqdimata cəlbedici girişlə başlayın. • Alimin həyat və yaradıcılığı haqqında məlumat verin. • Elmi fəaliyyətindəki əsas məqamları vurğulayın.

| b |  | Bu təqdimatlardan hansı yeni məlumatlar aldınız? Bir-birinizin təqdimatına rəy bildirin.